Η **Έβελιν Άσφορντ** (*Evelyn Ashford*, γεννήθηκε 15 Απριλίου 1957) είναι Αμερικανίδα  δρομέας αγώνων ταχύτητας. Ήταν τέσσερις φορές χρυσή Ολυμπιονίκης με μία φορά σε ατομικό αγώνισμα, το 1984 στα 100 μέτρα.

Καριέρα
-------

Στο γυμνάσιο στην Καλιφόρνια, η Άσφορντ προσκλήθηκε να συμμετάσχει στην εξ ολοκλήρου ανδρική ομάδα στίβου, όταν ξεπέρασε πολλά από τα μέλη της σε μία σειρά αγώνων. Έλαβε μία από τις πρώτες αθλητικές υποτροφίες που δόθηκαν σε γυναίκα από το Πανεπιστήμιο της Καλιφόρνια στο Λος Άντζελες (UCLA) και στα χρόνια της εκεί (1975–78) κέρδισε τέσσερα εθνικά συλλογικά πρωταθλήματα.
Στα 19 της είχε την πρώτη συμμετοχή της σε Ολυμπιακούς Αγώνες, τερματίζοντας πέμπτη στα 100 μέτρα.

Το 1979 έγινε η πρώτη Αμερικανίδα που πέτυχε χρόνους καρτών από τα 11 δευτερόλεπτα στα 100 μέτρα και κάτω από τα 22 δευτερόλεπτα στα 200 μέτρα. Το 1981 ήταν Αθλήτρια της Χρονιάς του περιοδικού *Track and Field News*, διάκριση που ξαναείχε το 1984. Στις 3 Ιουλίου 1983, σημείωσε το πρώτο της παγκόσμιο ρεκόρ στα 100 μέτρα, τρέχοντας σε 10,79 δευτερόλεπτα στο Εθνικό Αθλητικό Φεστιβάλ στο Κολοράντο Σπρινγκς του Κολοράντο. Στον τελικό των 100 μέτρων του πρώτου Παγκοσμίου Πρωταθλήματος Στίβου τραυματίστηκε και δεν μπόρεσε να διεκδικήσει ένα μετάλλιο. Η μεγάλη στιγμή στην καριέρα της ήταν η διοργάνωση των Ολυμπιακών Αγώνων του Λος Άντζελες το 1984, όπου κατέκτησε το χρυσό μετάλλιο στα 100 μέτρα με 10,97 μέτρα, επίδοση που ήταν Ολυμπιακό ρεκόρ. Ήταν επίσης μέλος της ομάδας σκυταλοδρομίας των Ηνωμένων Πολιτειών που κατέκτησε το χρυσό μετάλλιο στα 4x100 μέτρα.

Στις 22 Αυγούστου της ίδιας χρονιάς σημείωσε νέο παγκόσμιο ρεκόρ στα 100 μέτρα με 10,76 δευτερόλεπτα στη συνάντηση στίβου της Ζυρίχης. Στους Ολυμπιακούς Αγώνες του 1988, ήταν η σημαιοφόρος της ομάδας των Ηνωμένων Πολιτειών στην Τελετή Έναρξης. Ηττήθηκε στα 100 μέτρα από τη Φλόρενς Γκρίφιθ-Τζόινερ τερματίζοντας δεύτερη, ενώ ήταν και πάλι νικήτρια με την ομάδα σκυταλοδρομίας. Στην τέταρτη συμμετοχή της σε Ολυμπιάδα ήταν στο βάθρο των νικητών με την ομάδα σκυταλοδρομίας στα 4x100 μέτρα και έγινε η μεγαλύτερη σε ηλικία Ολυμπιονίκης στο στίβο των Ηνωμένων Πολιτειών. Αγωνίστηκε και στα 100 μέτρα αλλά απέτυχε να προκριθεί στον τελικό. Στη μακρόχρονη σταδιοδρομία της ήταν πέντε φορές πρωταθλήτρια Ηνωμένων Πολιτειών στα 100 μέτρα και ισάριθμες στα 200.

Παραπομπές
----------

1. 1 2  «BRITANNICA : Evelyn Ashford». Ανακτήθηκε στις 31 Ιουλίου 2022.
2. ↑  «*The New York Times* : THE GRUELING ROAD OF EVELYN ASHFORD». Ανακτήθηκε στις 31 Ιουλίου 2022.
3. 1 2  «INTERNATIONAL OLYMPIC COMMITTEE : Evelyn ASHFORD». Ανακτήθηκε στις 31 Ιουλίου 2022.
4. ↑  «T&FN'S WORLD WOMEN'S ATHLETES OF THE YEAR». Ανακτήθηκε στις 7 Μαΐου 2022.
5. 1 2  «Evelyn ASHFORD». Ανακτήθηκε στις 31 Ιουλίου 2022.
6. ↑  «INTERNATIONAL OLYMPIC COMMITTEE : LOS ANGELES 1984 ATHLETICS 100M WOMEN RESULTS». Ανακτήθηκε στις 31 Ιουλίου 2022.
7. ↑  «INTERNATIONAL OLYMPIC COMMITTEE : LOS ANGELES 1984 ATHLETICS 4X100M RELAY WOMEN RESULTS». Ανακτήθηκε στις 31 Ιουλίου 2022.
8. 1 2  «Evelyn Ashford: from racing the boys to four-time Olympic gold medallist». Ανακτήθηκε στις 31 Ιουλίου 2022.
9. ↑  «*The New York Times* : BARCELONA: TRACK & FIELD; Ashford Hands Off And Then Signs Off». Ανακτήθηκε στις 31 Ιουλίου 2022.
10. ↑  «Evelyn Ashford». Ανακτήθηκε στις 31 Ιουλίου 2022.

| Βραβεία |
| --- |
| ΠροκάτοχοςΙλόνα Σλούπιανεκ | **Αθλήτρια της Χρονιάς στο Στίβο του *Track and Field News***1981 | ΔιάδοχοςΜαρίτα Κοχ |
|

|  |  |  |
| --- | --- | --- |
| ΠροκάτοχοςΓιάρμιλα Κρατοχβίλοβα | **Αθλήτρια της Χρονιάς στο Στίβο του *Track and Field News***1984 | ΔιάδοχοςΜαρίτα Κοχ |
|

Εξωτερικοί σύνδεσμοι
--------------------

* Evelyn Ashford

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 68087634
* LCCN: n90645738

 |

 |